stanford-oval/wikipedia huggingface dataset:
Hypokalsemia
Syyt

Kalsiumin pitoisuuksia veressä lisäävät esimerkiksi D3-vitamiinista munuaisissa tuotettu kalsitrioli ja lisäkilpirauhasen tuottama parathormoni (PTH). Näiden aineiden tai elinten toimintaa heikentävät asiat voivat johtaa hypokalsemiaan. Hypokalsemia ilmenee siksi useimmin liian vähäisen D-vitamiinien saannin tai imeytymisen takia. Jälkimmäisessä syynä voi olla esimerkiksi oireileva keliakia. Yleinen syy on myös leikkauksen tai autoimmuunisairauden aiheuttama lisäkilpirauhasen vajaatoiminta. Munuaisten vajaatoiminta on myös yleinen syy hypokalsemialle. Munuaisten vajaatoiminnassa muun muassa kalsitriolin tuotto vähenee, fosforin poistuminen kehosta vähenee ja ilmenee hyperfosfatemiaa. Fosfori muodostaa kalsiumin kanssa suoloja pehmytkudoksiin alentaen veren kalsiumpitoisuutta.
Muita syitä hypokalsemialle ovat
hyperfosfatemia, jossa fosfori tuottaa kudoksiin suoloja kalsiumin kanssa siten veren kalsiumia kuluttaen. Kuten yllä on kuvattu, hyperfosfatemian syy voi olla munuaisten vajaatoiminta, mutta myös liian fosforin antaminen infuusiona (esim. hypofosfatemian korjaamiseksi) tai solujen sisäisen fosforin vapautuminen kudosvaurioissa. Vaurioista esimerkkejä ovat rabdomyolyysi, syöpäsolujen kuolema syöpähoidoissa (kasvaimen lyysioireyhtymä) tai vakava hemolyysi.
hypomagnesemia, jossa PTH:n vaikutuskyky ja lopulta eritys vähenee. Taas vakava hypermagnesemia (veriseerumissa magnesiumia on yli 7 mg/dl) voi vähentää PTH:n eritystä.
geneettinen aliherkkyys D-vitamiineille tai PTH:lle, joissa keho ei reagoi tehokkaasti näihin hormoneihin.
metastaattinen luusyöpä, jossa kalsiumia poistuu verestä liikaa epänormaalisti kasvavaan luustoon.
"nälkäisten luiden oireyhtymä", joka ilmenee lisäkilpirauhasen liikatoimintaa korjaavan kirurgisen leikkauksen jälkeen, jolloin PTH:n tuotto alenee ja veren kalsiumia ja magnesiumia kuluu ylimäärin luuston kasvuun hypokalsemiaa ja hypomagnesemiaa aiheuttaen.
HIV-infektio.
haimatulehdus.
verenmyrkytys.
tietyt aineet, kuten
kelaattorit, kuten EDTA, sitruunahappo, foskarneetti ja eritoten fluorihappo. Esimerkiksi verensiirroissa käytettyyn vereen on usein lisätty sitruunahappoa. Siksi suuret siirrot altistavat hypokalsemialle. Tälle alttiita ovat eritoten munuaisten tai maksan vajaatoimintaa potevat, joilla sitruunahapon poisto kehosta on hitaampaa.
D-vitamiinien toimintaa tai puutosta aiheuttavat aineet, kuten fenytoiini, fenobarbitaali, karbamatsepiini, isoniatsidi, teofylliini, glutetimidi, rifampisiini tai fenytoiini tai 5-fluorourasiili/foliinihappo-yhdistelmä).
loop-diureetit. Nämä lisäävät kalsiumin eritystä virtsaan ja altistavat hypomagnesemialle.
hypomagnesemialle altistavat aineet, kuten amfoterisiini B, sisplatiini ja aminoglykosidit.
luun hajotusta eli resorptiota vähentävät aineet, kuten plikamysiini, estrogeenit, kalsitoniini, kolkisiinin yliannostus, bisfosfonaatit (mm. pamidronihappo) tai denosumabi.
lisäkilpirauhasen PTH:n tuottoa alentavat aineet, kuten sinakalseetti.
glukokortikoidit, mutta harvoin. Nämä lisäävät kalsiumin eritystä virtsaan, estävät luun hajotusta ja kalsiumin imeytymistä suolistosta.
Aiheesta muualla

Terveyskirjasto: Kalsium - liikaa (hyperkalsemia) tai liian vähän (hypokalsemia) veressä
Merry Christmas

| Merry Christmas Mariah Carey |
| --- | --- | --- |

Studioalbumin tiedot
 Julkaistu: 1. marraskuuta 1994
 Tuottaja(t): Mariah Carey, Walter Afanasieff, Robert Clivillés, David Cole, Loris Holland
 Tyylilaji: Pop, R&B
 Kesto: 42.17
 Levy-yhtiö: Columbia
Mariah Careyn muut julkaisut
| Music Box 1993 | Merry Christmas 1994 | Daydream 1995 |
Singlet albumilta Merry Christmas
 ”All I Want for Christmas is You” Julkaistu: 29. lokakuuta 1994  ”Miss You Most (At Christmas Time)” Julkaistu: marraskuu 1994  ”Joy to the World” Julkaistu: 27. marraskuuta 1995
Merry Christmas on yhdysvaltalaisen laulajan Mariah Careyn joulualbumi, joka julkaistiin 1. marraskuuta 1994. Albumi sisältää sekä alkuperäisiä että cover-kappaleita, kuten "Santa Claus Is Comin' to Town" ja "O Holy Night". Merry Christmas -albumia myytiin viisinkertaista platinaa, yli viisi miljoonaa kappaletta pelkästään Yhdysvalloissa. Vuonna 2005 albumista tehtiin uusintajulkaisu, joka sisälsi bonusraitoja sekä musiikkivideoita.
Vastaanotto

Merry Christmas oli ensimmäisellä listaviikollaan Billboard 200 -listan sijalla 30, mutta se kohosi sijalle kolme viidennellä listaviikollaan. Albumi pysyi kahdenkymmenen parhaan joukossa kahdeksan viikon ajan ja koko listalla kaiken kaikkiaan kolmetoista viikkoa. Albumilta julkaistiin joitakin singlejä, joista menestyneimmäksi muodostui "All I Want for Christmas Is You".
Kappaleet

Silent Night – 3.14
All I Want for Christmas Is You – 4.01
O Holy Night – 4.27
Christmas (Baby Please Come Home) – 2.35
Miss You Most (At Christmas Time) – 4.32
Joy to the World
Jesus Born on This Day
Santa Claus Is Comin' to Town – 3.24
Hark! The Herald Angels Sing/ Gloria in Excelsis Deo – 3.01
Jesus Oh What a Wonderful Child – 4.26
God Rest Ye Merry, Gentlemen – 1.18
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mayo Dokō

| Henkilötiedot |
| --- | --- | --- |
Koko nimi: Mayo Dokō
Syntymäaika: 3. toukokuuta 1996 (ikä 28)
Syntymäpaikka: Saitama, Japani
Kansalaisuus:  Japani
Pelipaikka: Puolustaja
Pituus: 164 cm
Seurat
| Vuodet | Seura | O (M) |
| 2012– | Nippon TV Beleza | 57 (1) |
Maajoukkue
| 2018– | Japani | 2 (0) |
 Seurajoukkueuran tilastot kattavat vain kansalliset sarjat.
Mayo Dokō (jap. 土光 真代, Dokō Mayo; s. 3. toukokuuta 1996 Saitama) on japanilainen jalkapalloilija.
Jalkapallomaajoukkue

Dokō debytoi Japanin maajoukkueessa heinäkuussa 2018. Hän on pelannut kaksi maaottelua.
Aiheesta muualla

Japanin jalkapalloliitto
Soccerway
Metapolitiikka

Metapolitiikalla viitataan poliittiseen toimintaan, joka kohdistuu arvojen ja yleisen ilmapiirin muuttamiseen, jotta päivänpoliittisten kysymysten toteuttaminen on tulevaisuudessa mahdollista. Kyse on esimerkiksi kielen ja käsitteiden hallinnasta, joiden avulla mielipideilmastoa muutetaan tavoiteltuun suuntaan.
Meksiko kesäolympialaisissa 1936

Meksiko osallistui Berliinin kesäolympialaisiin 1936 32 urheilijan joukkueella. Maan edustajat saavuttivat urheilulajeissa kolme mitalia, joista kaikki olivat pronssisia. Kisojen mitalitilastossa Meksikolle heltisi 28. sija.
Mitalistit > Pronssia

Carlos Borja, Víctor Borja, Rodolfo Choperena, Luis Ignacio de la Vega, Raúl Fernández, Andrés Gómez, Silvio Hernández, Francisco Martínez, Jesús Olmos, José Pamplona ja Greer Skousen — Koripallo, miehet
Fidel Ortiz — Nyrkkeily, sarja 53,5 kg
Juan Gracia, Julio Mueller, Antonio Nava ja Alberto Ramos — Poolo, miehet
Meitar

| Meitar |
| --- | --- |

 Meitar
 Koordinaatit: 31°20′N, 34°56′E 
Valtio:  Israel
Hallintoalue:  Eteläinen
Väkiluku (2018):  8 438
 
 www.metar.muni.il 
Infobox OKVirheellinen NIMI-arvo: 
Meitar (hepr. ‏מיתר‎, Metar) on kaupunki Israelin Eteläisellä hallintoalueella. Sen asukasluku vuonna 2018 oli 8 438.
Maantiede

Meitar sijaitsee Etelä-Israelissa lähellä Beerseban kaupunkia.
Lähellä sijaitsee Israelin ja Palestiinan hallinnossa olevan Länsirannan raja. Meitarissa on myös vilkas rajanylityspaikka, jota käyttävät etenkin Israelissa töissä käyvät palestiinalaiset.
Historia

Meitar perustettiin vuonna 1984. Oman kunnallisvaltuustonsa se sai vuonna 1987.
Väestö

Meitarin asukasluku oli vuoden 2018 lopussa 8 438. Vuonna 2002 vastaava lukema oli 6 100.
Hotel Chelsea

| Hotel Chelsea |
| --- | --- |

Sijainti:  Manhattan, Yhdysvallat
Koordinaatit:  40°44′40″N, 73°59′48″W
Rakennustyyppi:  Hotelli
Käyttö:  Hotelli
Tyylisuunta:  Uusgotiikka
 fiHotel Chelsea 
  
Hotel Chelsea on tunnettu taiteilijoiden, muusikoiden ja kirjailijoiden asuttama hotelli New Yorkissa. Se sijaitsee 23rd Streetillä Seventh ja Eight Avenuen välissä.
Hotelli ottaa vastaan uusia vieraita mutta on pääasiallisesti tunnettu pitkäaikaisista asukkaistaan, niin aikaisemmista kuin nykyisistä. Hotelli on aina toiminut taiteellisen ja boheemin toiminnan keskuksena, ja se sisältää myös paljon entisten asukkaittensa jälkeensä jättämiä taideteoksia. Chelsea kuuluu New Yorkin kulttuuriperinnöltään tärkeisiin rakennuksiin.
Itse rakennus valmistui vuonna 1883 yksityisasuntolaksi, joka avasi ovensa vuonna 1884. Siihen aikaan Chelsea, kuten sen lähiympäristökin, oli aivan New Yorkin suositun teatterialueen sydämessä. Muutaman vuoden sisällä teatterit muuttivat kuitenkin muualle, ja asuntolan taloudelliset paineet alkoivat kasvaa. Rakennus myytiin uudelle omistajalle vuonna 1905 ja avattiin hotellina.
Chelseassa Sex Pistols -yhtyeen basisti Sid Viciousin epäillään puukottaneen tyttöystävänsä Nancy Spungenin.
Hotelli pantiin myyntiin lokakuussa vuonna 2010. Omistajiin kuuluva ja sitä 50 vuotta johtanut Stanley Brad oli vielä helmikuussa vuonna 2011 halukas ostamaan hotellin, mutta hän on sittemmin luopunut ajatuksesta. Heinäkuussa vuonna 2011 hotelli suljettiin korjaustöitä varten määrittelemättömäksi ajaksi.
Hotel Chelsean tunnettuja asukkaita > Kirjailijat

Olemassaolonsa aikana Hotel Chelseassa on asunut tunnettua kirjailijoita ja runoilijoita, esimerkiksi Mark Twain, O. Henry, Dylan Thomas, Arthur C. Clarke, William S. Burroughs, Gregory Corso, Leonard Cohen, Arthur Miller, Quentin Crisp, Gore Vidal, Tennessee Williams, Allen Ginsberg, Brendan Behan, Robert Oppenheimer[lähde? ], Jean-Paul Sartre ja Simone de Beauvoir.
Hotel Chelsean tunnettuja asukkaita > Näyttelijät ja elokuvaohjaajat

Hotellissa on ollut myös useiden elokuva-alan ihmisten koti, kuten Stanley Kubrickin, Miloš Formanin, Lillie Langtryn, Ethan Hawken, Dennis Hopperin, Uma Thurmanin ja Jane Fondan.
Hotel Chelsean tunnettuja asukkaita > Muusikot

Hotellin historiaa ovat värittäneet myös monet siellä viihtyneet musiikki-ihmiset, kuten Patti Smith, Virgil Thomson, Dee Dee Ramone, Henri Chopin, John Cale, Édith Piaf, Bob Dylan, Janis Joplin, Jimi Hendrix, Sid Vicious, Jobriath, Rufus Wainwright sekä Anthony Kiedis. Vuoden 2003 huhtikuussa The Libertines -yhtyeen jäsenet Pete Doherty ja Carl Barât nauhoittivat Chelseassa alkuperäiset "Babyshambles" -sessiot.
Hotel Chelsean tunnettuja asukkaita > Taidemaalarit

Hotellissa on myös esillä ja kokoelmissaan töitä useilta siellä asuneilta taiteilijoilta. Heidän joukossaan ovat muun muassa Brett Whiteley, Christo, Richard Bernstein, Robert Mapplethorpe, Frida Kahlo, Diego Rivera, Robert Crumb, Jasper Johns, Claes Oldenburg, Vali Myers ja Henri Cartier-Bresson.
Hotel Chelsean tunnettuja asukkaita > Andy Warholin supertähdet

Chelsea yhdistetään usein myös Warholin supertähtiin. Heistä Chelseassa ovat asuneet ainakin Viva, Ultra Violet, Holly Woodlawn, Brigid Berlin, Andrea Feldman, Nico, Paul America, ja Edie Sedgwick, joka kerran melkein sytytti koko hotellin palamaan nukahdettuaan huoneessaan savuke kädessä.[lähde? ]
Kulttuuriset viittaukset > Elokuvat

Hotellissa on kuvattu muun muassa elokuvat
Andy Warholin Chelsea Girls (1966), jossa esiintyy hänen supertähtiään
Alex Coxin Sid & Nancy (1986)
Jon Bon Jovin musiikkivideo Midnight in Chelsea
Hotellin nykyisen asukkaan Ethan Hawken elokuva Chelsea Hotel (2001)
Pie in the Sky: the Brigid Berlin Story (2002)
The Interpreter (2005)
Kulttuuriset viittaukset > Musiikki

Leonard Cohenin laulu "Chelsea hotel #2" vuodelta 1974 albumilta New Skin for the Old Ceremony
Joni Mitchellin laulu "Chelsea Morning"
Nicon laulu "Chelsea Girls"
Aiheesta muualla

Kuvia tai muita tiedostoja aiheesta Hotel Chelsea Wikimedia Commonsissa
Hotel Chelsean viralliset sivut
Where The Walls Still Talk Vanity Fair
Hotel Chelsean julkisivua
Hotel Chelsean portaikkoa
Merkistökrakkaus

Merkistökrakkaus on yksi tietojärjetelmiin krakkaamisen muoto, jossa käytetään hyväksi järjestelmän tapaa käsitellä merkistöjä ja eri merkkejä. Järjestelmä ei esimerkiksi välttämättä ymmärrä isojen ja pienien kirjaimien eroa, ja voi tulkita ne samoiksi, aiheuttaen tietojen joutumista vääriin käsiin. Esimerkkinä kaksi eri käyttäjää nimimerkeillä User ja user, jotka saatettaisiin tulkita samoiksi. Yleensä tietojärjestelmät ja järjestelmien tekijät kuitenkin osaavat suodattaa tämän kaltaiset ongelmat.
Linkkejä

Spotify-tilejä kaapattiin (Arkistoitu – Internet Archive)
Miinaharava

Miinaharava voi viitata seuraaviin asioihin:
miinaharava, maamiinojen paljastamiseen käytettävä laite.
miinaharava, tietokonepeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miinaharava”, voi hakea sivunnimihaulla, laajalla sivunnimihaulla tai tekstihaulla.
Milton Berle

Milton Berle vaimonsa kanssa vuonna 1979.
Mendel Berlinger eli Milton Berle (12. heinäkuuta 1908 – 27. maaliskuuta 2002) oli yhdysvaltalainen koomikko ja näyttelijä. Hän nousi laajaan kuuluisuuteen juontamalla vuosina 1948–1955 televisiossa Texaco Star Theater -show’ta. Hän esiintyi myös Broadwaylla ja lukuisissa elokuvissa, joista ensimmäisessä jo vuonna 1914.
Berle pääsi lapsena opiskelemaan Manhattanin Professional Children’s Schooliin. Hänellä on tähti Hollywood Walk of Famella, ja hänet on otettu myös California Hall of Fameen.
Berle pysyi henkisesti vireänä vanhuuteensa saakka. Huhtikuussa 2001 julkisuuteen tuli tieto hänen sairastamastaan suolistosyövästä. Hän kuoli Los Angelesissa 93-vuotiaana maaliskuussa 2002.
Aiheesta muualla

Kuvia tai muita tiedostoja aiheesta Milton Berle Wikimedia Commonsissa
Milton Berle Internet Movie Databasessa. (englanniksi)
Minä Peräsmies

Minä Peräsmies on multimediaohjelma, joka julkaistiin vuonna 1998. Sen päähenkilönä on Peräsmies ja se on julkaistu CD-ROM:lla. Levy sisältää viisi peliä, kahdeksan sarjakuvaa, ruokaympyrän ja Mediakeskus-Fiaskon, jossa on vanhoja Peräsmieheen liittyviä sisältöjä. Lisäksi CD-ROMin paketissa tulee lehtinen, jossa on sarjakuvia ja muuta sisältöä 20-sivuisessa lehtisessä. Minä Peräsmiehen sisällön ovat tuottaneet Mediakeisarit Oy:n työryhmä Timo Kokkila, Petri Tuomola ja Reima Mäkinen.
Michael Shea

Michael Shea voi viitata ainakin seuraaviin henkilöihin:
Michael Shea (1938–2009), brittiläinen diplomaatti, kuningattaren lehdistösihteeri ja kirjailija
Michael Shea (1946–2014), yhdysvaltalainen fantasia-, kauhu- ja scifi-kirjailija
Michael Shea (s. 1952), yhdysvaltalainen näyttelijä
Michael Shea (s. 1961), itävaltalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Michael Shea”, voi hakea sivunnimihaulla, laajalla sivunnimihaulla tai tekstihaulla.
Milton Acorn

Milton James Rhode Acorn (30. maaliskuuta 1923 Charlottetown, Kanada – 20. elokuuta 1986 Charlottetown, Kanada) oli kanadalainen runoilija, prosaisti ja näytelmäkirjailija.
Acorn syntyi Charlottetownissa Prinssi Edwardin saarella ja oli vammautunut toisen maailmansodan veteraani. Hän muutti Montréaliin 1956.
Acorn oli mukana perustamassa The Georgia Straight -lehteä vuonna 1967. Hänelle myönnettiin Kanadan runopalkinto 1970 ja kenraalikuvernöörin kirjallisuuspalkinto 1976. Acorn kuoli sydänvian ja diabeettisten komplikaatioihin Charlottetownissa 63-vuotiaana.
Aiheesta muualla

Milton Acorn (Arkistoitu – Internet Archive), muun muassa elämäkertatietoja ja tuotantoa (englanniksi)
Milton Adolphus

Irving Milton Adolphus (27. tammikuuta 1913 – 16. elokuuta 1988) oli pianisti ja yhdysvaltalainen klassisen musiikin säveltäjä.
Tärkeimpiä sävellyksiä

Jousisoitinoktetti #2, Op 175
Jousisoitinkvartetti #8, in E Minor, Op 41
Jousisoitinkvartetti 10, Op 4
Jousisoitinkvartetti, Op 63
Jousisoitinkvartetti 14, Op 65
Jousisoitinkvartetti 15, Op 67
Jousisoitinkvartetti 16 (Indian), Op 69
Jousisoitinkvartetti 17, Op 70
Jousisoitinkvartetti 18, Op 72
Jousisoitinkvartetti 20, Op 80
Jousisoitinkvartetti 21, Op 84
Jousisoitinkvartetti 23, Op 91
Mike Knox

Mike Knox vuonna 2009.
Michael Shawn Hettinga (17. heinäkuuta 1978) on yhdysvaltalainen showpainija. Hänet tunnetaan parhaiten urastaan World Wrestling Entertainmentissa, jossa hän paini nimellä Mike Knox. Knoxin managereina ovat toimineet Kelly Kelly ja Paul Heyman, ja hänen sisääntulomusiikkinsa on VideoHelper Productionin "Death Grip".
Minä (ego)

Minä (latinaksi ego) on psykoanalyysin näkemyksessä yksi persoonallisuuden osa. Se on ihmisen psyyken keskimmäinen kerros viettipohjan (lat. id) ja yliminän (superego) välissä. Tietoista toimintaa ohjaileva ego tasapainottelee viettipohjan vaistonalaisuuden ja yliminän järjen välillä. Ristiriitatilanteissa se ottaa käyttöön puolustusmekanismit.
Minä kehittyy, kun lapsen kognitiivinen kehitys etenee ja kun hän saa ympäristöstä palautetta. Sellaiset seikat ympäristön suhtautumisessa lapseen, jotka ovat hyväksyviä tai torjuvia, vaikuttavat lapsen itsetunnon kehitykseen. Jos ihminen kokee lapsuudessaan hyvin usein hylätyksi tulemisen tunnetta, hän helposti oppii varautumaan etukäteen useissa tilanteissa siihen, että toiset ihmiset suhtautuvat häneen enimmäkseen torjuvasti. Tämä saattaa vaikuttaa hänen myöhempiin ihmissuhteisiin. Myös ympäristön myönteinen suhtautuminen yksilöön vaikuttaa sekä hänen tietyn hetkiseen minäkuvaan että hänen myöhempiin toimintatapoihin ihmissuhteissa. Ihminen kokee minänsä minähavaintona. Minän toiminnot ovat suurelta osin tietoisia. Yksilön egon kehitystä ohjaa paljolti se, millaisessa kulttuurissa ihminen elää ja mitkä ovat kyseisen kulttuurin toimintatavat. Erilaisten sosiaalisten ryhmien toimintatavat vaikuttavat myös kyseiseen ryhmään kuuluvan ihmisen egoon.
Eri uskontoihin kuuluvat erilaiset käsitykset ihmisyksilöstä. Ainakin eroavaisuuksia löytyy verrattaessa kristinuskon, buddhalaisuuden ja hindulaisuuden käsityksiä ihmiskuvasta.
Ihmisen mielikuva egosta tai identiteetistä muodostuu elämän tavoitteiden ja henkisten arvojen perusteella. Tulevaisuuden epävarmuus luo haasteen identiteetin muodostumiselle. Joskus elämän olosuhteet ovat niin haasteellisia, että ihmisellä on ongelmia identiteettikuvansa suhteen. Tämä voi aiheuttaa pahimmillaan psyykkisiä ongelmia, kuten masennusta tai henkistä väsymystä.
Mitä mieltä Suomessa saa olla

| Mitä mieltä Suomessa saa olla Suvaitsevaisto vs>  arvokonservatiivit |
| --- | --- |

Kirjailija:  Timo Vihavainen & Marko Hamilo & Joonas Konstig
Kieli:  suomi
Genre:  politiikka
Kustantaja:  Minerva
Julkaistu:  2015
Ulkoasu:  sidottu
Sivumäärä:  338
ISBN:  978-952-312-123-2
Löydä lisää kirjojaKirjallisuuden teemasivulta
Mitä mieltä Suomessa saa olla. Suvaitsevaisto vs. arvokonservatiivit on professori Timo Vihavaisen, toimittaja Marko Hamilon ja kirjailija Joonas Konstigin toimittama kirjoituskokoelma, jonka julkaisi Minerva vuonna 2015. Teoksen muut kirjoittajat ovat kirjailija Timo Hännikäinen, viestinnän asiantuntija Heidi Marttila, matemaatikko Jukka Aakula ja sosiologi Erkki Lampén.
Aiheesta muualla

Niemelä, Kyösti: Konservatiiveilla on selkeät viholliset. Helsingin Sanomat 31.3.2015.
Purokuru, Pontus: Nykyajan konservatiivi on valittava vässykkä. Kansan Uutiset 23.5.2015.
Mitä miten zen

| Mitä miten zen |
| --- | --- |

Kirjailija:  Aleksi Järvelä Miika Osamitsu Miika Pölkki
Kansitaiteilija:  Han Huang Matti Nikolainen
Kieli:  suomi
Genre:  zen
Kustantaja:  Teos
Julkaistu:  2013
Ulkoasu:  sidottu
Sivumäärä:  239
ISBN:  978-951-851-477-3
Löydä lisää kirjojaKirjallisuuden teemasivulta
Mitä miten zen on Aleksi Järvelän, Miika Osamitsun ja Miika Pölkin kirja zenbuddhalaisuudesta. Kirjan julkaisi Teos vuonna 2013.
Aiheesta muualla

Teos kustantajan sivuilla.
Yoshiko Osamitsu: Zen ja Japani, möllötys ja Suomi (Arkistoitu – Internet Archive). Matkasto 5.4.2013.
Mikko Hietaharju: Zeniä suomalaisille kaksin kappalein (Arkistoitu – Internet Archive). Keskisuomalainen 13.6.2013.
Mike Krack

| Mike Krack> Henkilötiedot |
| --- | --- |
Mike Krack on luxemburgilainen Aston Martinin Formula 1 -tallin tallipäällikkö. Krack aloitti uransa datainsinöörinä Sauberilla vuonna 2001.
Kausilla 2004–2005 Krack työskenteli Felipe Massan kisainsinöörinä. Kaudet 2006–2008 hän toimi BMW Sauber -tallin pääinsinöörinä. Tammikuussa 2009 vahvistettiin Krackin siirtyvän Formula 3 Euroseries -sarjaan Kolles & Heinz Union -talliin. Talli lopetti toimintansa vuonna 2010. Tämän jälkeen hän työskenteli Porschen kilpatallin kilpailuinsinöörinä ja BMW:n kilpailu- ja testi-insinöörinä, kunnes hänet valittiin Aston Martinin F1-tallin tallipäälliköksi vuonna 2022.
Hypoglykemia

Hypoglykemia on lääketieteellinen termi matalalle verensokerille. Oireita ilmenee yleensä, kun verensokeritaso on alle 3,9 millimoolia glukoosia per litra verta. Oireita ovat muun muassa heikkous, uneliaisuus, sekavuus, hikoilu, tärinä, nälkä, ahdistus, kärsimättömyys, huimaus tai aggressiivisuus. Pahimmillaan matala verensokeri johtaa hoitamattomana tajuttomuuden kautta kuolemaan.
Hypoglykeemisen henkilön tulisi heti nauttia hiilihydraattipitoista ravintoa veren glukoosipitoisuuden nostamiseksi. Jos henkilö on jo tajuton, ensiapuna voi sivellä suun limakalvoille esimerkiksi hunajaa tai sokeria. Ihmisillä on hyvin yksilöllisiä tapoja reagoida matalaan verensokeriin, ja siksi onkin tärkeää, että jokainen tunnistaa omat oireensa.
Länsimaissa hypoglykemia on yleisin diabeetikoilla, joilla se johtuu yleensä liian suurista tai väärin ajoitetuista insuliinipistoksista.
Oireet ja patofysiologia

Hypoglykemialla ei ole mitään tarkkaa verensokeriarvoa rajana, mutta aikuisilla lievänä itsehoidettavana hypoglykemiana voidaan pitää alle 3,9 mM (70 mg/dl) pitoisuuksia, keskivakavana alle 3 mM (55 mg/dl) pitoisuuksia ja vakavana alle 2,2 mM (40 mg/dl) pitoisuuksia. Vakavaa hypoglykemiaa poteva ei enää pysty hoitamaan tilaansa ilman apua.
Tahdosta riippumaton hermosto reagoi hypoglykemiaan pyrkien adrenoreseptorivälitteisesti laukaisemansa stressitilan kautta kohottamaan verensokeria. Varhaisia stressitilan aikaansaamia oireita voivat olla kalpeus, hikoilu, nälkä, vapina, päänsärky, pistelevät tuntemukset, ahdistus, ärtymys ja huonovointisuus. Joitakin näitä adrenergisia oireita ilmenee jo lievässä hypoglykemiassa.
Hermosolut tarvitsevat jatkuvasti verensokeria (tai ketoaineita), jonka vuoksi pidentynyt tai vakavampi puutos heikentää aivojen toimintaa aiheuttaen aluksi muun muassa sekavuutta, huimausta, puheen sammallusta, heikkoutta ja väsymystä. Näitä neuroglykopeenisiä oireita ilmenee adrenergisten oireiden ohella keskivakavassa hypoglykemiassa. Vakava hypoglykemia voi aiheuttaa muun muassa tajuttomuuden, epileptisiä kohtauksia ja kuoleman.
Kehon hormonivaste hypoglykeemisiin kohtauksiin alentuu kohtausten toistuessa usein. Tätä ilmenee eritoten diabeteksen insuliinihoitojen yhteydessä. Hypoglykemian adrenergiset oireet siten lievenevät, jolloin henkilön kyky havaita hypoglykemia heikkenee ja oireet voivat normaalia vaivihkaisemmin muuttua henkeä uhkaaviksi.
Vakava hypoglykemia voi tappaa hermosoluja ja siten aivovaurioiden kautta pysyvästi heikentää esimerkiksi muistia tai ajattelutoimintaa. Sen sijaan toistuvat lievät tai keskivakavatkin hypoglykeemiset kohtaukset eivät tiettävästi vaurioita hermostoa pitkälläkään aikavälillä.
Diabeetikoilla hypoglykeemiset kohtaukset voivat lisätä riskiä kuolla sepelvaltimotaudin tapaisiin sydän- ja verisuonitautien komplikaatioihin. Kuolleisuus johtuu ehkä hypoglykemian laukaisemasta adrenergisesta stressitilasta. Tämä lisää sydämen toimintaa, verenpainetta ja muutenkin verenkiertoelimistön rasitusta aiheuttaen siten esimerkiksi sydäninfarktin.